Deg-s nufa-d wid yunagen ɣer tmura tiberraniyin i wakken ad nadin ɣef tmagit ama d tutlayt ama d idles, d telelli d yizerfan-nsen isen-yettwaksen di tmurt-nsen, imi yezga umennuɣ fell-asen, llan wid yunagen i wakken ad sḥebibren ɣef tarwiḥtnsen di tallit-nni n rebrab. Am wakken llan wid yettinigen akken ad awḍen ɣer wayen saramen ama d axeddim neɣ d tuksa n lḥif, tella lɣerba n yelmezyen yeɣran, d yisddawaniyen imi ur ufin ara axeddim s ara ɛacen ara beddlen tudert-nsen i wakken ad idiren tudert n liser, am wakken ad naf kra seg-sen unagen i wakken ad awḍen ayen saramen tagara ufan-d iman-nsen jaḥen di tmura n medden, asentel aneggaru i d-ibanen d amaynut d ḥeraga ttinigen mebla visa semḥen di lɛamur-nsen wala tiɣimit di tmurt.